

 **REPUBLIKA HRVATSKA**

**VARAŽDINSKA ŽUPANIJA**

**OPĆINA SVETI ĐURĐ**

**OPĆINSKO VIJEĆE**

KLASA: 406-01/24-02/2

URBROJ: 2186-21-02-24-1

Sveti Đurđ, 5.9.2024.

Na temelju članka 20. stavka 2. Zakona o upravljanju državnom imovinom („Narodne novine“ broj 55/18) i članka 22. Statuta Općine Sveti Đurđ („Službeni vjesnik Varaždinske županije 30/21 i 18/23) i Godišnjeg plana upravljanja imovinom u vlasništvu Općine Sveti Đurđ za 2023. godinu, Općinsko vijeće Općine Sveti Đurđ na 35. sjednici održanoj dana 5.9.2024. godine, donosi sljedeći

**Z A K LJ U Č A K**

**o prihvaćanju Izvješća o provedbi Godišnjeg plana upravljanja imovinom u vlasništvu Općine Sveti Đurđ za 2023. godinu**

I.

Općinsko Vijeće Općine Sveti Đurđ prihvaća Izvješće općinskog načelnika o provedbi Godišnjeg plana upravljanja imovinom u vlasništvu Općine Sveti Đurđ za 2023. godinu

II.

Privitak ovom Zaključku je Izvješće o provedbi Godišnjeg plana upravljanja imovinom u vlasništvu Općine Sveti Đurđ za 2023. godinu koje se objavljuje na službenoj internetskoj stranici Općine Sveti Đurđ.

III.

Ovaj Zaključak stupa na snagu osmog dana od dana objave u „Službenom vjesniku Varaždinske županije“, a isti će se objaviti i na službenim web stranicama Općine Sveti Đurđ.

Predsjednik Općinskog vijeća

Damir Grgec

u.z. Davor Kraljić, zamjenik predsjednika

PREDLAGATELJ: članak 40. Statuta Općine Sveti Đurđ („Službeni vjesnik Varaždinske županije“ broj 30/21. i 18/23.)

PRAVNI TEMELJ: članak 20. stavak 2. Zakona o upravljanju državnom imovinom („Narodne novine“ broj 55/18.), članak 22. Statuta Općine Sveti Đurđ („Službeni vjesnik Varaždinske županije“ broj 30/21. i 18/23.)

Obrazloženje:

Općinsko vijeće Općine Sveti Đurđ donijelo je dana 21.3.2023. godine na svojoj 20. sjednici Godišnji plan upravljanja imovinom u vlasništvu Općine Sveti Đurđ za 2023. godinu („Službeni vjesnik Varaždinske županije“ broj 26/23.), a sve u skladu s odredbom članka 15. i 17. Zakona o upravljanju državnom imovinom („Narodne novine“ broj 55/18.)

Godišnji plan upravljanja imovinom je dokument koji uređuje zakonito, pravično i transparentno upravljanje imovinom u vlasništvu Općine te generira gospodarski rast Općine.

Godišnji plan upravljanja imovinom sadrži:

- godišnji plan upravljanja trgovačkim društvima u vlasništvu odnosno suvlasništvu Općine Sveti Đurđ

- godišnji plan upravljanja i raspolaganja stanovima i poslovnim prostorima u vlasništvu Općine,

- godišnji plan upravljanja i raspolaganja građevinskim zemljištem u vlasništvu Općine,

- godišnji plan prodaje i raspolaganja nekretninama u vlasništvu Općine,

- godišnji plan upravljanja nerazvrstanim cestama,

- godišnji plan upravljanja ostalim objektima u vlasništvu Općine,

- godišnji plan provođenja postupka procjene imovine Općine,

- godišnji plan rješavanja imovinsko-pravnih i drugih odnosa vezanih uz projekte obnovljivih izvora energije te ostalih infrastrukturnih projekata, kao i eksploataciju mineralnih sirovina sukladno propisima koji uređuju ta područja,

- provedbe projekata javno-privatnog partnerstva,

- godišnji plan vođenja registra imovine,

- godišnji plan postupaka vezanih uz savjetovanje sa zainteresiranom javnošću i pravo na pristup informacijama koje se tiču upravljanja i raspolaganja imovinom u vlasništvu Općine,

- godišnji plan zahtjeva za darovanje nekretnina upućen Ministarstvu državne imovine.

Općinski načelnik najkasnije **do 30. rujna tekuće godine** Općinskom vijeću podnosi na usvajanje Izvješće o provedbi Godišnjeg plana upravljanja imovinom **za prethodnu godinu.**

Izvješće o provedbi Godišnjeg plana upravljanja imovinom čini sastavni dio ovog Zaključka.

Slijedom navedenog, predlaže se usvajanje ovog Zaključka.